Rommelstrooiers 'is onopgevoedes' | Netwerk24
Rommelstrooiers 'is onopgevoedes'
Al die rommelstrooiery in Paarl en Welling­ton is onooglik en dryf meer en meer inwoners weg en skrik besoekers af.
Tog is dit hoofsaaklik die inwoners wat die rommel strooi en nie die munisipaliteit nie. Buiten die deurlopende verantwoordelikheid om skoon te maak, is dit miskien tyd vir 'n ander benadering. Munisipaliteite moet miskien die inwoners wys hoe morsig hulle is en foto's plaas van hoe die omgewing lyk ná skoonmaakaksies.
Begin sommer met Wellington se middedorp. Wys hoe dit op 'n Vrydag ná 18:00 lyk en dan weer op 'n Saterdag­aand voor dit skoongemaak word.
Dit is dalk ongrondwetlik om 'n rommelstrooier 'n onopgevoede morsige vark te noem, maar dalk is dit tyd dat ons die Grondwet só moet omskryf dat die rommelstrooiers nie beskerm moet word nie en na hulle verwys word as ongepoetste, varksugtige en onopgevoede lede van ons samelewing.